OpenLLM-France/wikimedia huggingface dataset:
# Tatiana Ventôse

Tatiana Jarzabek, dicha Tatiana Ventôse, es una videasta web politica francesa nascuda lo 24 de febrièr de 1988 a Nancí (Lorena). Es mai que mai coneguda coma animatritz e cofondatritz de caps fin 2015 del mèdia sus internet Le Fil d'actu. Publica tanben d'analisis politicas sus sa pròpria cadena YouTube.
Inicialament, es classada politicament a esquèrra, aderís quitament al Partit d'Esquèrra en 2012 (fins a decembre de 2015). Pasmens, sa postura populista, son vocabulari, sas frequentacions ambigüas (Greg Tabibian), sas tematicas e presas de posicions (per exemple rapòrt a las susmautas en seguida de la mòrt de Nahel Merzouk) o encara son sosten a Marine Le Pen al segond torn de las eleccions presidencialas de 2022 « per far barratge a Emmanuel Macron » fan que fòrça monde la categorizan d'ara enlà puslèu coma una influenciaira d'extrèma drecha.
En 2016, participa a lançar lo movement On vaut mieux que ça (valèm melhor qu'aquò) per luchar contra la lei El Khomri e participa brèvament tanben al movement Nuèch Dreches (en francés : Nuit debout).
A la fin de novembre de 2018, Tatiana Ventôse es presenta dins lo Movement dels Corsets Jaunes e ne fa l'analisi.
Lo 31 de genièr de 2019, anóncia son intencion de se presentar a las eleccions europèas e lança lo Mouvement V. que la tòca es de « tornar bastir França », ambe lo videaste web (sus YouTube) Greg Tabibian. Co-escrivon quitament un libre entitolat Jusqu'ici tout va (très) mal, fins ara, tot va (fòrça) mal.
Al segond torn de l'eleccion presidenciala de 2022 en França, crida a votar per la candidata d'extrèma drecha Marine Le Pen per far baratge a Emmanuel Macron.
Pendent las susmautas en seguida de la mòrt de Nahel Merzouk, estima dins una video que los policièrs deurián aver l'autorizacion de « tirar a vista » suls insurgents « sens aver de recasudas ».
Son pseudonim « Ventôse » fa referéncia a las leis de ventôse an II promulgadas pendent la Primièra Republica francesa.
En genièr de 2017, Tatiana Ventôse a recebut lo quatren « Prètz etic » de l'annada de la part de l'associacion Anticor.
En 2019, Le Fil d'actu compta 100 000 abonats. La meteissa annada, Tatiana Ventôse fa partida del « tòp 5 de las creatrises a descobrir en 2018 » mesas endavant per YouTube per la jornada internacionala de las femnas.
En març de 2022, la revista Challenges la classa seisena d'un « tòp 10 dels influenciaires politics mai populars » ambe sos 332 900 abonats sus YouTube e Instagram.

## Referéncias

* ↑ Tatania Ventôse, nouvelle cible à abattre https://www.causeur.fr/quand-le-magazine-elle-fait-la-chasse-aux-influenceuses-de-l-extreme-292180
* ↑ L’icône de la gauche Tatiana Ventôse préfère voter « Le Pen plutôt que Macron ! » https://lemediaen442.fr/licone-de-la-gauche-tatiana-ventose-prefere-voter-le-pen-plutot-que-macron/
* ↑ De la mort de Nahel aux émeutes urbaines, le récit des sept nuits qui ont embrasé la France https://www.ouest-france.fr/societe/faits-divers/de-la-mort-de-nahel-aux-emeutes-urbaines-le-recit-des-sept-nuits-qui-ont-embrase-la-france-abe54730-19b1-11ee-a274-cd245df77ae9
# Era Broquèra

Era Broquèra$^,$$^,$$^,$ (en francés Labroquère) qu'es ua comuna gascona de Comenge, en Nebosan, situada en eth departament dera Nauta Garona e era region d'Occitània, ancianament de Mieidia-Pirenèus.

## Istòria

Pendent eth Ancian Regime, Era Broquèra qu'èra de Nebosan, dera diocèsi de Comenge e dera senescaucia de Tolosa. Eth vocable dera glèisa, annèxa de Vathcrabèra, qu'es Sent Sebastian. En 1790, Era Broquèra qu'èra deth canton de Sent Bertran, a partir de 1888 canton de Barbasan per càmbiament de caplòc.

## Administracion

Lista deths cònsols successius :
| Periòde | Periòde | Identitat | Etiqueta | Qualitat |
| març 2014 | 2020 | Alain Larqué | sense etiqueta | quadre superior |
| junh 1995 | 2014 | Jean Ousset | | |
| | 1995 | | | |
| Totas las donadas non son pas encara conegudas. |||||
* Abans era refòrma cantonau de 2014, aplicada en 2015, era comuna qu'èra en eth canton de Barbasan, qu'es adara en eth canton de Banhèras de Luishon.

## Demografia

modificar « persona »  v · d · m 
Evolucion demografica Populacion comunala actuala (2013): 325, totala: 351 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 602 | 618 | 620 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 515 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 469 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 327 | 288 | 279 | 218 | 271 | 269 | 294 | 298 | 301 333 |
| 2009 | 2010 |
| 308 339 | 315 346 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Personalitats ligadas damb era comuna

* Amanieu dera Broquèra, trobador gascon deth sègle XII.

## Nòtas

* ↑ Pojada, Patrici (2009). Repertòri toponimic de las comunas de la region Miègjorn-Pirenèus. Nouvelles Éditions Loubatières. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* ↑ Dictionnaire des localités de la Haute-Garonne, p. 22 e 1 https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html
* Portau de Gasconha
# La Marmol

La Marmol o La Màrmor (/laˈmarmul/; en italian: Marmora) es una comuna occitana de la Val Maira, dins las Valadas Occitanas. Es situat dins la província de Coni, en Piemont, en Itàlia.

## Referéncias

* ↑ Pla-Lang, Luisa (2008). Occitano in Piemonte: riscoperta di un'identità culturale e linguistica? : uno studio sociolinguistico sulla minoranza occitana piemontese (en italian). Peter Lang. ISBN 978-3-631-55920-8 [Consulta: 2024-12-24].
* ↑ Associacion Espaci Occitan. «Lista de las comunas de las Valadas Occitanas».
* ↑ «Toponimia Occitana». [Consulta: 2024-12-24]
# Ottawa

Ottawa es la capitala de Canadà. La vila es situada a l'èst de la província d'Ontàrio, en riba sud de la ribièra dels Ottawas, de cara a la vila quebequesa de Gatineau.
La vila foguèt fondada en 1826 durant de la construccion del canal Rideau e prenguèt d'en primièr lo nom de Bytown. Lo 31 de decembre de 1857, l'emplaçament foguèt causit per aculhir la nòva capitala de la província de Canadà. Venguda capitala de la Confederacion canadenca, Ottawa aculhís uèi las institucions federalas del país, talas que lo Parlament e las residéncias del governador general e del primièr ministre.
Ottawa compta 883 391 abitants, çò que ne'n fa la cinquena vila pus poblada de Canadà. Aperten a la Region de la capitala nacionala que compta 1,2 milion d'abitants.
# Clafotís

Lo clafotís, clampotís es una còca compausada de cerièras negadas dins una pasta de pescajons. Tradicionalament, las cerièras son pas descloscadas. Aquò's un dessèrt sortit de Lemosin que lo nom seriá derivat del vèrb claufir (sosentendut: « la pasta de cerièras »). Lo clafotís se seriá espandit al sègle xix. Fach emb d'autres fruchs (pera, poma...), es apelat flaunharda.
En Auvèrnhe lo clafotís pren lo nom de milhard e en Lemosin també s'apèla pelhaire.

### Vejatz tanben

* Milhard
# Corvada

La corvada (var. corvaa) es un trabalh non pagat impausat per un sobeiran, un senhor ò una autoritat a sei ciutadans, subjèctes ò dependents. Considerat coma un impòst non pecunari, pòu aver una importància significativa dins lei societats pauc monetarizadas. Se destrian generalament lei « corvadas privadas » que son degudas au senhor locau e lei « corvadas publicas » que son degudas a la comunautat.
En Euròpa, lei corvadas foguèron un element centrau de la fiscalitat durant l'Antiquitat e l'Edat Mejana. Lei corvadas privadas èran generalament regladas sota la forma de jornadas de trabalh agricòla au profiech dau senhor. Lei corvadas publicas èran destinadas a l'entretenença d'infrastructuras coma lei pònts e lei rotas. Lei corvadas privadas degudas au senhor declinèron a partir dau sègle XI dins lo sud dau continent, mai demorèron importantas dins lo nòrd fins a la fin dau periòde medievau e fins au sègle XIX en Russia. De mai, de formas de corvada privada e publica persistisson dins mai d'una region europèa.
En Occitània, lei corvadas foguèron mai que mai instauradas dins l'encastre de la societat feudala. Se la corvada privada declinèt rapidament, lei corvadas publicas prenguèron una certana importància a l'iniciativa dau poder reiau. D'efiech, aqueu sistèma, que representava quauquei jorns de trabalh dins l'annada, foguèt fòrça utilizat per entretenir e desvolopar la ret rotiera. Totei lei corvadas foguèron oficialament abolidas en 1789, mai de formas perdurèron lòngtemps. En particular, avans la creacion dau fermatge en 1946, lei balhaires de tèrras agricòlas podián exigir de jornadas de trabalh a sei mainatgiers. De mai, dins fòrça comunas ruralas, èra possible fins ais ans 1950 d'exigir lo pagament deis impòsts locaus en natura sota forma de jornadas de trabalh (generalament destinadas a entretenir lei rotas e lei camins).

## Annèxas
### Liames intèrnes

* Corvada reiala.
* Impòst.

### Bibliografia

* (fr) Jean Sévillia, Historiquement correct : pour en finir avec le passé unique, París, Perrin, 2003, 453 p.
# Eva Gabor

Eva Gabor (n. Gábor Éva en 1919, m.1995) foguèt una actritz ongresa e britanica. Interpretèt Liane d'Exelmans en lo classic musical Gigi (1958). Atenguèt la capitada al protagonizar la seria nòrd-americana de television Green Acres amb Eddie Albert. Èra sòr de las actritzes Magda Gabor e Zsa Zsa Gabor. Moriguèt de pneumònia lo 1995.
# Beverley Craven

Beverley Craven (Colombo, Sri Lanka, 28 de julh de 1963) es una cantautora e pianista britanica. Foguèt coneguda internacionalament en 1991 per sa cançon Promise Me que faguèt que foguèsse sovent comparada a Kate Bush. A vendut mai de 4 milions d'albums durant sa carrièra. Se maridèt en 1993 amb lo cantautor anglés Colin Campsie e aguèron tres enfants amassa.

## Discografia

* Beverley Craven (1990)
* Love Scenes (1993)
* Mixed Emotions (1999)
* The Very Best of Beverley Craven (2004)
* Legends (2005)
* Close to Home (2009)
* Promise Me: The Best Of Beverley Craven (2011)
# Pinyin (lenga)

Lo pinyin es una lenga grassfields parlada en Cameron.

## Localisacion

Lo pinyin es parlat dins l'arrondiment de Santa del departament de Mezam, dins la Region de Nòrd-Oèst de Cameron.

## Classificacion

Lo pinyin es classat dins lo grop de las lengas ngemba de las lengas grassfields de l'èst.

## Escritura

L'alfabet pinyin es:
ʼ :
| a | b | ch | d | e | ə | f | g | gh | i | ɨ | j | k | l | m | n | ŋy | ŋ | o | p | r | s | sh | t | ts | u | ʉ | w | ẅ | y | z | zh | ʼ |

## Referéncias

* 1 2 3 Anderson e Njeck, p. 1.

## Fonts

* (en) Stephen C. Anderson, Mathaus Njeck, 2005, The Pinyin orthography guide , Yaoundé, Cameroon Association for Bible Translation (CABTAL).
* (en) John R. Watters, 2003, Grassfields Bantu, in Derek Nurse, Gérard Philippson, (eds.), p. 225-256, The Bantu languages, Routledge Language Family Series 4., Londres e Nòva York, Routledge.
* Portal de las lengas
# Salva Kiir Mayardit

Salva Kiir Mayardit o Thalpa Kiir Mayardït (en dinca, sa lenga etnica) es un militar e òme politic del Sodan del Sud e lo primièr president d'aquela republica independenta lo 9 de julhet de 2011.
| Precedit per (independéncia) | President de la Republica del Sodan del Sud dempuèi lo 9 de julhet de 2011 | Seguit per (en foncions) |
# Chièvres

Chièvres es una comuna de la província bèlga de Enaut.
# Mañaria

Mañaria es una comuna de Biscaia dins la comunautat autonòma espanhòla del País Basc.
# Fagus sylvatica

Lo fau europèu, (var. faiard, hau europèu, hac europèu, hai europèu), (Fagus sylvatica) es una espècia d'arbre de fuèlhas caducas, originari d'Euròpa, de la familha de las fagacèas que compren entre autres lo garric e lo castanhièr.

### Varietats orticòlas (cultivars)

Fagus sylvatica compta un quarantenat de varietats ornamentalas eissdas de las seleccions dels orticultors.
* Fau porpre (F. sylvatica 'Atropurpurea' ), de fuelhatge roge escur ;
* Fau laciniat (F. sylvatica 'Laciniata', sin 'Heterophylla' ), de fuèlhas estrechas prigondament lobadas ;
* Fau fastigiat (F. sylvatica 'Fastigiata' ), de port en colomna estrecha ;
* Fau ploraire (F. sylvatica 'Pendula' ), de port retombant;
* Fagus sylvatica 'Albovariegata'
* Fagus sylvatica 'Ansorgei'
* Fagus sylvatica 'Asplenifolia'
* Fagus sylvatica 'Aurea Pendula'
* Fagus sylvatica 'Cochleata'
* Fagus sylvatica 'Cristata'
* Fagus sylvatica 'Dawyckii'
* Fagus sylvatica 'Dawyck Gold'
* Fagus sylvatica 'Dawyck Purple'
* Fagus sylvatica 'Grandifolia'
* Fagus sylvatica 'Rohanii'
* Fagus sylvatica 'Rohan Trompenburg'
* Fagus sylvatica 'Interrupta Purpurea'
* Fagus sylvatica 'Interrupta'
* Fagus sylvatica 'Miltonensis'
* Fagus sylvatica 'Purpurea Pendula'
* Fagus sylvatica 'Purple Fountain'
* Fagus sylvatica 'Spaethiana'
* Fagus sylvatica 'Swat Margret'
* Fagus sylvatica 'Frisio'
* Fagus sylvatica 'Purpurea Nana'
* Fagus sylvatica 'Purpurea Tricolor' o 'Roseomarginata'
* Fagus sylvatica 'Luteovariegata'
* Fagus sylvatica 'Quercina'
* Fagus sylvatica 'Red Obelisk'
* Fagus sylvatica 'Rohan Gold'
* Fagus sylvatica 'Rotundifolia'
* Fagus sylvatica 'Tortuosa Purpurea'
* Fagus sylvatica 'Silverwood'
* e d'autres…}}

## Imatges

* Borlhons
* Fuèlha
* Cupula seca
* Flors
* En la davalada
* Aspècte del tronc
* Arbre remirable
* Fau de Verzy
* Fuèlhas d'un Fau europèu (Fagus sylvatica) e davalada
* Fagus sylvatica - Museum specimen
* Fagus sylvatica - Museum specimen
* Una fajeda l'ivèrn
Suls autres projèctes Wikimèdia :
* Fagus sylvatica, sus Wikimedia Commons
# Romane Bernies

Romane Bernies (nascuda lo 27 de junh de 1993 a Agen) es una jogaira professionala occitana de basquetbòl.
Es vice-campiona olimpica en 2024 amb l'equipa de França. Jòga actualament a Latas-Montpelhièr.
# Latas-Montpelhièr

Lo Basquet Latas Montpelhièr Mediterranèa Metropòli Associacion es un club femenin occitan de basquet apertenent a la Liga femenina de basquet, lo mai naut nivèl del campionat francés. Es basat dins la vila de Latas, en banlèga de Montpelhièr.
# Valériane Ayayi

Valériane Ayayi (nascuda lo 29 d'abriu de 1994 a Bordèu) o Vukosavljević (nom maritau) qu'ei ua jogadora professionau occitana de basquetbòl.
Qu'ei vicecampiona olimpica en 2024 dab l'equipa de França. Que jòga actuaument a l'USK Praga.
# Marine Fauthoux

Marine Fauthoux (nascuda lo 23 de gèr de 2001 a Pau) qu'ei ua jogadora professionau occitana de basquetbòl.
Qu'ei vicecampiona olimpica en 2024 dab l'equipa de França. Que jòga actuaument au Çukurova BK Mersin. Qu'ei la hilha de Frédéric Fauthoux, l'entrainaire de l'equipa masculina de basquet francesa.
# Çukurova BK Mersin

Lo Çukurova Basketbol Kulübü Mersin, o mai simplament ÇBK Mersin, es un club femenin turc de basquet evoluant dins la primièra division del campionat de Turquia.
# Frédéric Fauthoux

Frédéric Fauthoux qu'ei un entrainaire e jogador francés de basquet vadut lo 6 de deceme de 1972 a Sent Sever (Lanas). Que jogava au pòst de miaire e que mesura 1,80 m. Dab l'equipa de França, qu'ei medalhat de bronze au Campionat d'Euròpa 2005.
La soa hilha Marine Fauthoux, qu'ei ua jogadora internacionau francesa de basquet evoluant au pòst de miaira.
Fauthoux qu'ei ua figura de legenda de l'Elan béarnais.
# Leïla Lacan

Leïla Lacan (nascuda lo 2 de junh de 2004 a Rodés) es una jogaira professionala occitana de basquetbòl.
Es vice-campiona olimpica en 2024 amb l'equipa de França. Jòga actualament a Basquet Lanas.
# Basket Landes

Basquet Lanas qu'ei un club francés de basquet dont l'equipa femenina apartien a la Liga femenina de basquet. Lo club qu'ei basat dens la vila deu Mont de Marçan ; totun la soa origina ei ligada au vilatge d'Èiras-Mont Cube. Despuish seteme de 2015, las partidas que son hèitas a l'espaci François-Mitterrand au Mont de Marçan.
# Lilla

Lilla (Lille en francés; Rijsel en neerlandés) es una vila de França, capluòc de la region administrativa dels Nauts de França e del departament del Nòrd.En 2009, Lilla aviá una populacion de 226.827 abitants dins sos limits administratius, e de 1 015 744 abitants per son aira urbana aital classada cinquena de França après París, Lion, Marselha e Tolosa.

## Geografia
### Situacion

Lilla es situada dins lo nòrd de França al centre del departament de Nòrd, a una desena de quilomètres de la frontièira franco-bèlga. De par sa proximitat amb Belgica, Lille se trapa tanben tota pròcha de la frontièra lingüistica que, al nòrd de la vila, separa la region flamenca de la region walona. Aital, per exemple, lo pòst-frontièra de Menin es flamenc, mentre que los de Comines-Warneton e de Mouscron son walons.
La vila s'es establida dins la val de Deûle que plusors braces, uèi cobèrts en major part, traversan la vila. Navegat dempuèi l'epòca galloromana, lo riu, amenatjat recentament en canal de grand gabarit, traversa la vila del sud-oèst cap al nòrd per rejónher la Lys.

## Administracion

Lista deus cònsols successius :
| Periòde | Periòde | Identitat | Etiqueta |
| 1973 | 2001 | Pierre Mauroy | PS |
| 2001 | | Martine Aubry | PS |
| Totas las donadas non son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): , totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 66 761 | 54 756 | 61 467 | 64 291 | 69 073 | 72 005 | 72 537 | 75 430 | 75 795 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 78 641 | 131 727 | 154 749 | 158 117 | 162 775 | 178 144 | 188 272 | 201 211 | 216 276 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 210 696 | 205 602 | 217 807 | 200 952 | 201 921 | 201 568 | 200 575 | 188 871 | 194 616 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 193 096 | 190 546 | 172 280 | 168 424 | 172 142 | 184 657 | 226 014 | 225 789 | 225 784 |
| 2009 | 2010 |
| 226 827 233 214 | 227 560 234 058 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas

* ↑ (fr) .
* ↑ (fr) .
* ↑ (fr) .
# Rafael Nadal

Rafael Nadal i Parera (Manacor, 3 de junh de 1986) es un èx-jogador de tennis malhorquin. Foguèt nº1 al classament de l'ATP lo 18 d'agost de 2008, e pendent 46 setmanas de contunh.
Tornèt primièr jogaire mondial lo 7 de junh de 2010.
Ganhèt 13 Grand Chelèm, 1 medalha d'aur olimpica e 2 copas Davis.
Ganhèt 62 torneges en individual e 7 en doble.
A divèrses recòrds:
* Mai de victòrias consecutivas sus quina superfícia que siá, batent lo recòrd anterior de Guillermo Vilas.
* Mai de victòrias consecutivas a Roland Garros, batent lo recòrd anterior de Chris Evert.
Rafael Nadal es lo jogaire que mai de còps ganhèt Roger Federer: 19 victòrias contre 10 pel jogaire soís.

## Torneges de Grand Chelèm (22)

* Open Austràlia: 2009 e 2022.
* Roland Garròs: 2005, 2006, 2007, 2008, 2010, 2011, 2012, 2013, 2014, 2017, 2018, 2019, 2020 e 2022.
* Wimbledon: 2008 e 2010.
* US Open: 2010, 2013, 2017 e 2019.

## Torneges (85)

* 2004: Sopot
* 2005: Costa do Sauipe, Acapulco, Montecarles, Barcelona, Roma, Roland-Garros, Bastad, Stuttgart, Montreal, Pequin e Madrid.
* 2006: Dubai, Montecarles, Barcelona, Roma e Roland-Garros.
* 2007: Indian Wells, Montecarles, Barcelona, Roma, Roland-Garros e Stuttgart.
* 2008: Montecarles, Barcelona, Amborg, Roland-Garros, Queens, Wimbledon, Toronto e Jòcs Olimpics de Pequin.
* 2009: Open Austràlia, Indian Wells, Montecarles, Barcelona e Roma.
* 2010: Montecarles, Roma, Madrid, Roland Garros, Wimbledon, US Open e Tòquio.
* 2011: Montecarles, Barcelona e Roland Garros.
* 2012: Montecarles, Barcelona, Roma e Roland Garros.
* 2013: Sao Paulo, Acapulco, Indian Wells, Barcelona, Madrid, Roma, Roland Garros, Montreal, Cincinnati e US Open.
* 2014: Doha e Rio de Janeiro.
# Pontifícia Universidade Católica de Minas Gerais

Pontifícia Universidade Católica de Minas Gerais (Universidade Católica de Minas Gerais), o pus simplament PUC-MG, es una universitat situada a Belo Horizonte en Minas Gerais, Brasil, fondada en 1958.

## Nòtas

* ↑ pucminas.br, PUC Minas em números
* ↑ https://web.archive.org/web/20141006135911/http://www.pucminas.br/destaques/

## Ligams extèrnes

* (pt) Sit web oficial de l'Universitat
# USK Praga

L'USK Praga es un club de basquet chèc evoluant dins la vila de Praga. La seccion femenina aparten a la 1 Liga, siá l'elèit del campionat chèc.
# La Bajon

Anne-Sophie Bajon, mai coneguda coma La Bajon, nascuda en 1978, es una umorista francesa. Malgrat un començament en 2011 dins lo mond de l'espectacle, es mai que mai tre febrièr de 2017 que comencèt de se far famosa, gràcias a una vidèo que jòga lo ròtle d'una avocata de la femna del politician François Fillon implicat dins un escàndol d'emplec fictiu. Plan presenta sus YouTube, sas vidèos passan generalament las 500.000 visitas. Son engatjament politic en favor dels Gilets Jaunes, mai manifèst encara dins la vidèo Mère Noël publicada lo 24 de decembre de 2018, a portat qualques jornals franceses coma Le Parisien a la comparar a Coluche.

## Espectacles

* 2012: Ça va piquer, mesa en scèna de Caroline Cichoz e Martin Darondeau, teatre La Cible (París)
* 2018: Vous couperez

## Vidèos

* Factrice (14 de decembre de 2016)
* Avocate de Pénélope Fillon (1 de febrièr de 2017)
* Banquière d'Emmanuel Macron (10 d'abril de 2017)
* Assistante de Marine Le Pen (7 de mai de 2017)
* Prof de Français (5 de setembre de 2017)
* Directrice d'une grande enseigne (9 d'octobre de 2017)
* Productrice de cinéma (31 d'octobre de 2017)
* Soeur Marie La Bajon (21 de decembre de 2017)
* La plus riche héritière du monde (12 de març de 2018)
* Avocate de Nicolas Sarkozy (26 de març de 2018)
* Cheminot (24 d'abril de 2018)
* Députée (14 de junh de 2018)
* Nouveau garde du corps du président de la République Française (6 de setembre de 2018)
* Trésor Public (29 d'octobre de 2018)
* Avocate d'Emmanuel Macron (26 de novembre de 2018)
* Mère Noël (24 de decembre de 2018)
# Nòva Aquitània

La region de Nòva Aquitània (var. Nuòva Aquitània, Nava Aquitània; en basco: Akitania Berria; en francés: Nouvelle-Aquitaine; en peitavin-santongés: Novéle-Aguiéne) es una division administrativa e collectivitat territoriala francesa. Compausada de 12 departaments, es majoritàriament occitana, mas s’i parla tanben basco e peitavin-santongés. Lo caplòc es Bordèu. Son còdi geografic (INSEE) es 75. Sa populacion es de 6 171 721 abitants (64,98% dins la part occitana).
Lo nom provisòri èra compausat dels noms de las regions fusionadas, dins l’òrdre alfabetic. Lo 27 de junh de 2016, lo conselh regional se causís lo nom de Nòva Aquitània.

## Istòria

Creada en 2015, resulta de la fusion de las regions Aquitània, Lemosin e Peitau-Charantas efectiva après las eleccions regionalas de decembre. Lo 1èr de genièr de 2016, lo president del conselh regional de la region fusionada que s’i troba la prefectura (Aquitània) assegura l’interim: es Alain Rousset, qu’es elegit president del novèl conselh regional lo 4 de genièr.

## Composicion de la region

| Division | Nombre |
| Departaments | 12 |
| Arrondiments | 41 |
| Cantons | 258 |
| Comunas | 4315 |

## Populacion

| Definicion | Nombre |
| Populacion totala | 6 171 721 |
| Populacion occitana | 4 010 104 |
| Percentatge occitan | 64,98% |

## Lengas

En Nòva Aquitània se parla:
* occitan
* basco
* francés
* peitavin-santongés

## Simbòls

Dusau logo provisòri :
* Purmèr logo provisòri |
En 2016, la region utiliza dos logos provisòris amb solament de letras, que reprenon lo nom de las tres regions fusionadas, puèi lo nom novèl e los noms ancians. En decembre, Alain Rousset presenta lo logo del leon rotge e l'escut.

## Articles connèxes

* Departaments de Nòva Aquitània
* Arrondiments de Nòva Aquitània
* Cantons de Nòva Aquitània
* Comunas de Nòva Aquitània

## Referéncias

* ↑ Afirmat dins: Populations légales 2021. Data de publicacion: 28 de decembre de 2023. Ostal d'edicion: Institut Nacional de l'Estatistica e dels Estudis Economics.